Spoštovani starši,

tudi v šolskem letu 2020/21 ponujamo učencem možnost brezplačne izposoje učbenikov iz učbeniškega sklada. Izkušnje iz preteklih let kažejo, da si učbenike iz učbeniškega sklada izposodi večina učencev, zato smo pripravili **naročilnico, s katero boste učbenike iz učbeniškega sklada lahko naročili za vsa leta šolanja vašega otroka.**

Poleg tega dopisa z naročilnico za učbeniški sklad ste prejeli še seznam učbenikov, delovnih zvezkov in drugih gradiv za šolsko leto 2020/21, ki je dostopen tudi na šolski spletni strani. V prihodnjih letih boste prejeli le seznam učbenikov, delovnih zvezkov in drugih gradiv, učbenikov ne bo potrebno ponovno naročati. Če ne boste želeli prejemati učbenikov iz sklada, boste lahko svojo odločitev preklicali z **odjavnico**, ki bo na voljo na spletni strani šole.

Na naši spletni strani bomo objavili povezave do elektronskih naročilnic različnih ponudnikov, za način nakupa izbranih delovnih zvezkov in učnih pripomočkov ter za ponudnika pa se odločate sami. Želimo vas opozoriti, da preverite pravilnost seznamov, ker za napake, ki bi lahko nastale pri različnih ponudnikih, šola ne more prevzemati odgovornosti.

Ko učenec prejme učbenike iz učbeniškega sklada, jih je potrebno **obvezno oviti in opremiti s svojimi podatki** (ime, priimek, razred) **na ovitku** in NE v učbeniku. Ob izteku šolskega leta učenci vrnejo nepoškodovane in urejene učbenike, saj so last šole. Učbenike morajo odviti iz zaščitnih folij (ne da bi poškodovali platnice učbenika) ter iz njih odstraniti vse zapiske in delovne liste. Za poškodovan ali uničen učbenik je potrebno plačati odškodnino. Višina le-te je določena z nabavno ceno ter starostjo učbenika.

Prosimo vas, da vaš otrok izpolnjeno naročilnico vrne razredniku najkasneje do **ponedeljka, 15. 6. 2020.** Učbeniške komplete bodo učenci prevzeli prvi teden v septembru v šoli v času pouka.

Skrbnica učbeniškega sklada Ravnatelj

Maja Ule Rado Kostrevc

|  |
| --- |
|  |

Osnovna šola Trebnje

Kidričeva ulica 11, 8210 Trebnje

NAROČILNICA ZA IZPOSOJO UČBENIKOV IZ UČBENIŠKEGA SKLADA

Učenca/učenko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki bo v šolskem letu 2020/21 obiskoval \_\_\_\_\_\_\_\_\_\_. razred, prijavljam v sistem izposoje učbenikov iz učbeniškega sklada. Prijava velja do konca šolanja v Osnovni šoli Trebnje oziroma do odjave. Učenec bo z izposojenimi učbeniki ravnal skrbno in jih konec šolskega leta vrnil nepoškodovane.

Datum: \_\_\_\_\_\_\_\_\_\_\_\_\_\_\_\_\_ Podpis staršev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_